作者:劉秉忠
標題:雙調・蟾宮曲
內容:盼和風春雨如膏，花發南枝，北岸冰銷。夭桃似火，楊柳如煙，穰穰桑條。初出谷黃鶯弄巧，乍銜泥燕子尋巢。宴賞東郊，杜甫遊春，散誕逍遙。炎天地熱如燒，散發披襟，紈扇輕搖。積雪敲冰，沉李浮瓜，不用百尺樓高。避暑涼亭靜掃，樹陰稠綠波池沼。流水溪橋，右軍觀鵝，散誕逍遙。梧桐一葉初凋，菊綻東籬，佳節登高。金風颯颯，寒雁呀呀，促織叨叨。滿目黃花衰草，一川紅葉飄飄。秋景蕭蕭，賞菊陶潛，散誕逍遙。朔風瑞雪飄飄，暖閣紅爐，酒泛羊羔。如飛柳絮，似舞胡蝶，亂剪鵝毛。銀砌就樓臺殿閣，粉妝成野外荒郊。冬景寂寥，浩然踏雪，散誕逍遙。中國詩歌庫中華詩庫中國詩典中國詩人中國詩壇首頁,{Connection=[close],Content-Type=[text/html;charset=gb2312],Last-Modified=[Thu,12Apr201807:09:17GMT],Accept-Ranges=[bytes],Vary=[Accept-Encoding],Date=[Sun,29Sep201904:38:49GMT],Server=[LiteSpeed],Alt-Svc=[quic=":443";ma=2592000;v="39,43,46",h3-22=":443";ma=2592000]}>。